**Noteikumu projekta "Grozījums Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai""" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Noteikumu projekts "Grozījums Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašval­dībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai""" (turpmāk – noteikumu projekts) sagatavots, lai 1.5.2.2.3.apakšaktivitātē izveidojušos finansējuma atli­kumu pārdalītu Valsts kancelejas administrētās 1.5.2.2.2.apakšaktivitātes "Nevalstisko organizāciju administratīvās kapacitātes stiprināšana" projektu īstenošanai, sekmējot Darbības programmas "Cilvēkresursi un nodarbinātība" papildinājumā (turpmāk – DPP) Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi |
|  2. | Pašreizējā situācija un problēmas | 2012.gada 1.ceturksnī tika uzsākta 1.5.2.2.3.apakš­aktivitātes pēdējā atklātā projektu iesniegumu atlasē apstiprināto projektu īstenošana. Iepirkumu procedūras pārkāpumu dēļ šajā atlasē īstenotajos projektos tika lauzti līgumi ar pieciem finansējuma saņēmējiem, kā rezultātā ir izveidojies finansējuma atlikums apakšaktivitātē. Papildus finansējuma atlikumi ir izveidojušies, jo noslēdzās pirmajā un otrajā atklātā projektu iesniegumu atlasē apstiprināto projektu īstenošana. Lai gan daļa finansējuma atlikuma tika novirzīta to projekta iesniegumu apstiprināšanai, kas pēdējā atklātajā projektu iesnieguma atlasē sākotnēji bija noraidīti nepietiekama finansējuma dēļ, 1.5.2.2.3.apakš­aktivitātē joprojām ir pieejams finansējums nedaudz vairāk nekā 120 000 LVL apmērā.Tā kā šajā apakšaktivitātē vairs netiek plānota atklāta projektu iesniegumu atlase, tad, lai nodrošinātu efektīvu DPP noteiktā finansējuma apguvi, Valsts kanceleja kā atbildīgā iestāde ierosina 1.5.2.2.3.apakšaktivitātē atbrīvoto finansējumu pārdalīt uz 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana". Priekšlikumu veikt pārdali uz 1.5.2.2.2.apakšaktivitāti Valsts kanceleja ierosina, ņemot vērā ļoti lielo projektu iesniedzēju aktivitāti un interesi par atbalsta saņemšanu šīs apakšaktivitātes ietvaros. Pēdējās 1.5.2.2.2.apakšaktivitātes atklātās projektu iesniegumu atlases kārtā tika iesniegti 249 projektu iesniegumi par kopējo attiecināmo izmaksu summu 4 958 264,50 LVL. Atlasē pieejamais finansējums bija 710 007,63 LVL, līdz ar to pieprasījums pēc finansējuma septiņas reizes pārsniedza piedāvājumu. Papildus norādām, ka šīs atlases ietvaros nepietiekama finansējuma dēļ ir noraidīti 129 projekti. Analogas tendences bija vērojamas arī pirmajā un otrajā atklātajā projektu iesniegumu atlasē 1.5.2.2.2.apakšaktivitātē |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | Noteikumu projekts paredz veikt grozījumu Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"", samazinot kopējās attiecināmās izmaksas no 1 668 353 latiem uz 1 544 917 latiem |
|  5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
|  6. | Iemesli, kādēļ netika nodrošināta sabiedrības līdzdalība | Nav attiecināms |
|  7. | Cita informācija | Nav |
| Anotācijas II, III – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams veikt grozījumus darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.2. un 1.5.2.2.3.apakšaktivitātes finansējumu. Noteikumu projekts izskatāms Ministru kabinetā vienlaikus ar grozījumiem darbības programmas "Cilvēkresursi un nodarbinātība" papildinājumā un grozījumiem Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"". |

|  |  |  |
| --- | --- | --- |
|  2. | Cita informācija | Nav |
| Anotācijas V, VI, un VII sadaļa – projekts šīs jomas neskar |

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

2012.12.14. 10:46

550

Garkalne 67082950

maruta.garkalne@mk.gov.lv